Video: Meeste doele aangeteken deur ŉ marmotMolly by haar Guinness-sertifikaat (Foto: @EmmaMller15/Twitter) ŉ Marmot spog met ŉ Guinness-wêreldrekord deur die meeste dompelskote in 30 sekondes aan te teken. Molly woon in Dombóvár, Hongarye, saam met haar eienaar Emma Müller. Molly het ŉ groot passie vir sport en enige ander aktiwiteit. “Sy is dol oor basketbal!” het Emma aan Guinness-wêreldrekords gesê. ŉ Video is op Instagram gedeel met Molly se poging. Daar is ŉ stel klein 4,4 cm plastiekballetjies, die afstand word aangedui en daar is ŉ klein mandjie waar Molly die doele moet aanteken. In die video kan mens sien hoe Molly die balletjie optel en dit na die doel dra. Sodra sy ŉ dompelskoot aanteken, tel haar eienaar die balletjie op en plaas dit weer by die beginpunt. Mens kan hoor hoe Emma sê: “Molly gaan terug” en dan loop Molly weer al die pad terug om weer ŉ bal te gaan haal. Sy doen dit vier keer in 30 sekondes om die rekord te behaal. Volgens Guinness het Emma gesê vier is nie eens Molly se beste uitslag nie, en sy voer aan haar marmot het al agt doele in 30 sekondes aangeteken. “Om te sien hoe hierdie makgemaakte diertjie met haar ma interaksie het sal jou beslis laat glimlag,” het Guinness geskryf. “Dit herinner ons ook dat hierdie diere aktief en vol energie is en nie veronderstel is om in ŉ hokkie te bly nie.” A post shared by Guinness World Records (@guinnessworldrecords)